tomron87/hebrew-wikipedia-sentences-corpus huggingface dataset:
1906, Annalen der Physik, מקס פלאנק ווילהלם וין, שניהם זוכי פרס נובל לפיזיקה.
1926, Annalen der Physik, מקס פלאנק ואדוארד גרוניישן.
1947, Annalen der Physik, אדוארד גרוניישן ופרידריך מיוגליך.
1958, Annalen der Physik, האנס קופפרמן, ג'רלד ריכטר, האנס יורגן טרדר ווילהלם ואלכר.
Anjuta היא סביבת פיתוח משולבת עבור שפות התכנות C, C++ Python, Java, JavaScript ו־Vala, שנכתבה כחלק ממיזם GNOME.
כתיבת התוכנה החלה ביוזמת נאבה קומאר בשנת 1997. היא קרויה ע"ש חברתו דאז של נאבה.
התוכנה היא תוכנה חופשית המופצת תחת הרישיון הציבורי הכללי של גנו גרסה 2.
Anjuta מגיעה עם אפשרויות רבות, ואפשרות לתוספים רבים.
ניהול מיזמים - אשף ליצירת יישומי מסוף, יישומי GNOME, יישומי GTK+, יישומי Qt ועוד
מנפה שגיאות הבנוי על GNU Debugger ואפשרות לשילוב Valgrind
עורך קוד הכולל השלמה אוטומטית של קוד, הדגשת תחביר ועוד
Glade ליצירת ממשק משתמש גרפי
DevHelp ליצירת תיעוד וקריאת התיעוד ביתר נוחות
שילוב גיט ו־CVS להורדת קוד מקור
"Anna (Go to Him)", או בקיצור "Anna", הוא שיר שנכתב והוקלט במקור על ידי ארתור אלכסנדר.
גרסתו יצאה כסינגל על ידי חברת התקליטים דוט ב-17 בספטמבר 1962. גרסת כיסוי של השיר בוצעה על ידי הביטלס ונכללה באלבום הבכורה שלהם משנת 1963, Please Please Me.
מילות השיר מבוססות על ימיו המוקדמים של הקשר בין אלכסנדר לחברתו (ולימים אשתו), אן, וכיצד החבר לשעבר שלה, שהגיע ממשפחה עשירה, ניסה לזכות בה בחזרה.
הביוגרף של אלכסנדר, ריצ'רד יאנגר, מציין כי "אף על פי שבוודאי היה זה ארתור שלא היה נאמן בנדרי נישואיו, בשיר הוא מציב את עצמו בתפקיד המאהב הננטש".
לדברי יאנגר, אלכסנדר הצהיר כי אף שאשתו אכן לא בגדה בו, הוא האמין שהיא החלה להתחרט על כך שלא חזרה לחברה לשעבר, שמאז "המשיך הלאה".
נישואיו של אלכסנדר לאן הסתיימו בסופו של דבר בגירושין.
למרות שם השיר, לאורך כל השיר המילים הן "go with him" (לכי איתו) ולא "go to him" (לכי אליו).
המוזיקאי והסופר ריצ'י אונטרברגר מתאר את הגרסה המקורית של אלכסנדר כ"מופלאה", ומציין שהיא "מונעת על ידי פעימת תוף-טום קודרת וחוזרת על עצמה, ועליה צליל פסנתר נוגה אך מלא נשמה".
השיר היה חביב במיוחד על ג'ון לנון, והפך לחלק מהרפרטואר המוקדם של הביטלס, וכתוצאה מכך הוקלט על ידם לאלבום הבכורה שלהם משנת 1963, Please Please Me.
הלהקה הקליטה את השיר ב-11 בפברואר 1963, בשלושה טייקים; טייק 3 נבחר כמאסטר.
ג'ורג' האריסון ניגן את קטע הגיטרה הייחודי; במקור, פלויד קריימר ניגן אותו בפסנתר.
מבקר המוזיקה ריצ'י אונטרברגר שיבח את גרסת הביטלס וכתב: "השירה של לנון הוסיפה כאב מעונה שלא היה קיים בגרסה של אלכסנדר, במיוחד כשהוא זעק ברישום העליון שלו בסיום הגשרים.
בנוסף קולות הליווי של הביטלס, היו מעולים, ויותר יעילים [מאשר בגרסתו של אלכסנדר]".
ג'ון לנון – שירה, גיטרת קצב אקוסטית
פול מקרטני – גיטרה בס, קולות רקע
ג'ורג' האריסון – גיטרה מובילה, קולות רקע
טכנאי סאונד – נורמן סמית'
Anno 2070 הוא משחק בניית ערים, ומשחק סימולציה כלכלי, עם אלמנטי אסטרטגיה בזמן אמת.
זהו המשחק החמישי בסדרת Anno.
הוא הופץ ב-17 בנובמבר 2011. המשחק פותח במשותף על ידי האולפנים הגרמניים 'Related Designs' ואולפני 'Ubisoft Blue Byte', והופץ על ידי ubisoft.
Anno 2070 דורש בשביל לפעול.
התרחיש מתרחש בשנת 2070. התחממות כדור הארץ גרמה להמסת כיפת הקרח הארקטי, כתוצאה מכך עלה מפלס הים העולמי כך שהחופים הוצפו.
כתוצאה מכך ערים ותיקות רבות נעלמו מתחת לאוקיינוס, והרבה ממה שהיה בעבר הרים גבוהים הפך לשרשרת איים.
האחריות ליישוב האיים הנותרים וניצולם ניתנת בידי קבוצה נבחרת של אנשים שברשותם מפקדות צפה/צוללת על המים המכונות Arks.
במשחק יש שלוש קבוצות בעלות מאפיינים שונים: "Eden Initiative" - "יוזמת עדן" (מכונים 'הירוקים'), "Global Trust" - "הנאמנות הגלובאלית" (מכונים 'הטייקונים'), וה"S.A.A.T" (מכונים 'הטכנולוגים').
'הירוקים' דואגים לסביבה ובונים ערים בנות קיימא, אבל הם לא יעילים ומתרחבים באיטיות.
'הטייקונים' הם חרוצים ומתרחבים במהירות, אבל הם גורמים לבעיות זיהום סביבתי וסובלים מהדלדלות משאבים.
'הטכנולוגים' משמשים כתמיכה לאוכלוסיות האחרות, והם שימושיים במחקר של הטכנולוגיות העדכניות ביותר והחזקות ביותר.
הם נהיים זמינים רק בהמשך המשחק (כל משחק מחדש) כאשר השחקן תורם 10,000 במטבעות המשחק למטרתם.
בAnno 2070 פוליטיקה כבר לא מוגדרת על ידי מדינות, גבולות, דתות, גזעים, וכדומה, אלא כיצד בני האדם מייצרים אנרגיה.
כל האנושות נתונה תחת ממשלה עולמית אחת שבה חברים שלושת הפלגים העיקריים במשחק.
שחקנים במשחק Online יכולים להצביע עבור נשיא עולמי וגם בסנאט המועצה.
השתתפות בהצבעה נותנת אפקטים והטבות למשתתפים בהתאם לנשיא שנבחר ולהצעות החוק שהתקבלו.
המשחק (Online) כולל "אירועים בעולם" - משימות מיוחדות המוצעות לזמן מוגבל, המאפשרות לשחקנים להתאגד ולהשלים את המשימות.
השלמת משימות גורמת לתגמול שחקנים בהתאם לכמות המשתתפים.
אירוע ראשון:השודדים של ניאו סקולז - השחקנים נענים לקריאה של המועצה העולמית, למלחמה נגד שודדי הים המאיימים על האנושות בטילים גרעיניים.
אירוע שני:פרויקט עדן - השחקנים עוזרים ליוזמת עדן להפעיל טכנולוגיות הכוללות סינון אוויר ומים, כדי להילחם בזיהום באיים.
אירוע שלישי:חוסר אמון גלובאלי - השחקנים עוזרים ל"נאמנות הגלובאלית" למנוע מיתון עולמי, על ידי הרחבת עסקאות והפחתת מיסים בשביל למשוך יותר תושבים.
אירוע רביעי:סכסוך Nordamark - השחקנים צריכים לתווך בעימות בין "הנאמנות הגלובאלית" לבין "יוזמת עדן", באזור המכונה "Nordamark", עם דיפלומטים וצוללת גרעינית (orca).
אירוע חמישי:הסוד של תעלת אבאשי - השחקנים עוזרים לקבוצת הטכנולוגים לפתח תחנת כוח גיאותרמית.
אירוע שה הוא ההקדמה להרחבה Deep Ocean.
ישנם גם "אירועים נוכחיים" שבהם השחקן יכול להשלים משימה מסוימת לאחד משלושת הפלגים כדי לזכות בתמלוגים.
"אירועים נוכחיים" משתנה כל יום, בניגוד למציאות שבה מקרים כאלו נמשכים חודשים.
of Math) הוא כתב עת מתמטי המוצא לאור על ידי אוניברסיטת פרינסטון והמכון למחקר מתקדם.
ב-2009 דורג ראשון בעולם מבין 255 כתבי עת מתמטיים מבחינת גורם השפעה.
כתב העת שהחל כ-The Analyst ב-1874, הוקם ונערך על ידי יואל הנדריקס.
הוא נועד להיות אמצעי להצגה וניתוח של כל שאלה ועניין מתמטי ובעיקר "להביא את כל התגליות החדשות והמעניינות באסטרונומיה תאורטית ומעשית, פילוסופיה מכניסטית, והנדסה".
הוא יצא לאור בדה מוין, איווה, ופורסם במשך תקופה עד שנסגר לאחר עשר שנים.
כתב העת המשיך ממרס 1884 בשמו הנוכחי Annals of Mathematics.
הגלגול החדש של כתב העת היה בעריכתו של אורמונד סטון (אוניברסיטת וירג'יניה).
לאחר מכן בשנת 1899 עבר לאוניברסיטת הרווארד לפני שהגיע לבית הנוכחי שלו באוניברסיטת פרינסטון ב-1911.
התקופה המשמעותית של כתב העת הגיעה בין השנים 1928–1958 בעריכתו של סולומון ליפשיץ.
במהלך תקופה זו, כתב העת הפך יותר ויותר לגורם ידוע ומכובד, שמציב לעצמו סטנדרטים גבוהים.
במידה מסוימת באופן עקיף ליפשיץ השפיע על ההתפתחות של המתמטיקה בארצות הברית.
אוניברסיטת פרינסטון המשיכה לפרסם את כתב העת לבדה עד 1933, כאשר המכון למחקר מתקדם הצטרף למערכת.
מ-1998 החל כתב העת להיות זמין במהדורה אלקטרונית, לצד המהדורה המודפסת הרגילה שלו.
המהדורה האלקטרונית הייתה זמינה ללא תשלום, עד שנת 2008. המהדורות שיצאו לפני שנת 2003 הועברו לארכיון JSTOR שאינו חופשי, ומאמרים אינם זמינים באופן חופשי, עד 5 שנים לאחר פרסומם.
העורכים הנוכחיים הם ניקולס כץ, סרג'יו קליינרמן, פרננדו מרקס, אסף נאור וזולטן סאבו (מאוניברסיטת פרינסטון) ופיטר סרנק (מהמכון למחקר מתקדם ומאוניברסיטת פרינסטון).
ב-2009 כתב העת Journal Citation Reports, דירג את Annals of Mathematics ראשון מבחינת גורם השפעה מבין 255 כתבי עת בקטגוריה "מתמטיקה".
מקדם ההשפעה של כתב העת בשנים 2015–2020 נע בין 3 ל-5, מקדם שנחשב לגבוה במיוחד עבור כתבי עת מתמטיים.
Animals (בעברית: חיות) הוא שיר של להקת הפופ רוק האמריקאית מארון 5. השיר יצא לאור ב-25 באוגוסט 2014 כסינגל השני מאלבום האולפן החמישי של הלהקה "V".
השיר מדבר על האהבה, שמתנהלת כמו ציד בעלי חיים.
בפזמון שר אדם לוין סולן הלהקה "בייבי, אני טורף אותך הלילה / צד אותך ואוכל אותך חיה / בדיוק כמו חיות".
הקליפ לשיר עלה ליוטיוב ב-29 בספטמבר 2014. הקליפ נוהל על ידי סמואל באיר.
בקליפ נראה אדם לוין בתוך מקרר של בשרים מלא בדם של חיות על גופו וכך לאורך כל השיר גופו מתלכלך בדם.
Animals as Leaders (מילולית: "חיות בתור מנהיגים", מבוטא: "אנימלס אז לידרס") הוא הרכב פרוגרסיב מטאל-אינסטרומנטלי, אמריקאי, מוושינגטון די.סי.
מנהיג ההרכב והגיטריסט הראשי הוא טוסין אבאסי, לצידו מנגנים מאט גארסטקה בתופים וחווייר רייס בגיטרה חשמלית שנייה ובבס.
ההרכב הוקם בידי טוסין אבאסי, תחילה כפרויקט סולו, בשנת 2007. שם ההרכב מושפע מהספר ישמעאל של הסופר האמריקאי דניאל קווין.
לאחר פירוק להקת המטאלקור Reflux בה היה חבר טוסין אבאסי, הוא החליט לקחת שנה הפסקה מעשיית מוזיקה, והתרכז בלימודי מוזיקה ושיפור טכניקת הנגינה.
בתום השנה נענה להצעת חברת התקליטים Prosthetic להקים פרויקט סולו ולהקליט אלבום.
האלבום הראשון של הפרויקט הוקלט ב-2008 ונוא נושא את שם ההרכב.
את רוב תפקידי הגיטרה והבס הקליט אבאסי בעצמו.
בפרויקט השתתף גם גיטריסט להקת Periphery, מישה מנסור, הפיק מוזיקלית את האלבום וכמו כן תרם להקלטה תפקידי גיטרה, בס וסינטסייזר.
ב-2010 גיבש אבאסי סביבו נגנים נוספים והפרויקט הפך ללהקה.
הלהקה הוציאה עד היום 3 אלבומי אולפן ועוד גרסה מחודשת לאלבום הראשון.
ב-8 באוקטובר 2016 הלהקה הגיעה להופיע בישראל, במועדון האומן 17, שבתל אביב.
הלהקה מזוהה עם סגנון הנגינה הוירטווזי ויוצא הדופן של אבאסי, אשר מנגן במהירות ובדיוק בגיטרות מרובות מיתרים.
הלחנים של אבאסי מושפעים מרוק מתקדם ומהרמוניות ג'אז.
הלהקה עושה שימוש ריתמי נרחב במשקלים א-סימטרים.
כמו כן, הלהקה נחשבת לאחת ממבשרות, ומפתחות סגנון הדג'נט.
החל מהאלבום השלישי, ההרכב חורג מדוגמת ה"שילוש הקדוש של הרוק", דהינו גיטרה-בס-תופים, ופועל לרוב במתכונת של טריו המורכב משתי גיטרות בעלות 7 ו-8 מיתרים ומתופף.
השימוש במיתרים הנמוכים מהווה תחליף לתפקיד הבס.
מאט גארסטקה – תופים (2012–הווה)
שנה כותרת במאי 2010 "CAFO" סקוט הנסון 2014 "Lippincott" ג'יי וויין 2015 "Physical Education"קמרון אלכסנדר
Animal Diversity Web (בראשי תיבות: ADW; בעברית: אתר האינטרנט הבינלאומי למגוון בעלי החיים) הוא מסד נתונים מקוון אשר אוסף את ההיסטוריה הטבעית, סיווג, תכונות המינים, מצב שימור, ואזורי התפוצה של אלפי מינים של בעלי חיים.
בנוסף, המסד כולל אלפי תצלומים, מאות קטעי קול ומוזיאון וירטואלי.
ADW משמש אנציקלופדיה מקוונת, לדוחות מידע על בעלי חיים, דוחות המידע כוללים: טווח גאוגרפי, בית גידול, תיאור פיזי, רבייה, תוחלת חיים, תקשורת ותפיסה, התנהגות, הרגלי תזונה, אויבים ושימור.
ADW נוצר על ידי פיליפ מאיירס (פרופסור לביולוגיה באוניברסיטת מישיגן) בשנת 1995. הדוחות נכתבים על ידי מרצים וסטודנטים ב-30 מכללות ואוניברסיטאות ברחבי ארצות הברית.
לעיתים קרובות, כתיבת דוחות המידע נחשבת פרויקט סטודנט, כל דוח נחקר באמצעות כתבי עת מדעיים ונערך על ידי הפרופסורים והצוות של ADW.
Animals (בעברית: חיות) הוא סינגל של המפיק המוזיקלי ההולנדי מרטין גריקס.
השיר יצא לאור ב-17 ביוני 2013. בנוסף, הוא נכלל במיני-אלבום הראשון של גריקס, Gold Skies, שיצא כשנה לאחר מכן.
השיר הגיע למקום הראשון במצעד הסינגלים הבריטי, וה-21 במצעד הבילבורד הוט 100.
השיר נכתב והופק על ידי מרטין גריקס.
בארצות הברית הפך השיר לראשון של גריקס אשר קיבל את תואר הפלטינה הכפולה עבור מכירות של 2 מיליון עותקים.
בבריטניה הפך לראשון של גריקס אשר קיבל את תואר הפלטינה עבור מכירות של 600,000 עותקים.
עטיפת המקורית של הסינגל מציגה את סמל חברת התקליטים ספינינג רקורדס, ועטיפתו בבריטניה וארצות הברית מציגה את גריקס בשחור-לבן.
הווידאו קליפ הנלווה שיצא לשיר עלה לערוץ היוטיוב של ספינינג רקורדס ב-13 ביוני 2013. בקליפ ניתן לראות אנשים אשר חובשים מסיכות של חיות, שרוקדים לצליליו של השיר.
באמצע הקליפ ניתן לראות סצנה שצולמה במועדון ואנשים אשר שותים אלכוהול.
נכון לספטמבר 2018, מונה הצפיות של הקליפ עומד על כ-1.2 מיליארד צפיות, מה שהופך אותו לסרטון ה-80 הנצפה ביותר בכל הזמנים.
מקוםתאריםמכירותאוסטרליה (ARIA)פלטינה70,000איטליה (FIMI)פלטינה 2×60,000ארצות הברית (RIAA)פלטינה 2×2,000,000בלגיה (BEA)פלטינה 2×60,000בריטניה (BPI)פלטינה600,000גרמניה (BVMI)פלטינה300,000דנמרק (IFPI Denmark)זהב15,000נורווגיה (IFPI Norway)פלטינה 2×20,000ניו זילנד (RMNZ)זהב7,500קנדה (Music Canada)פלטינה 2×160,000שוודיה (GLF)פלטינה40,000סטרימינגדנמרק (IFPI Denmark)פלטינה1,800,000ספרד (PROMUSICAE)זהב4,000,000 מכירות + הזרמת מדיה בלבד
מדינהתאריך יציאהגרסהפורמטחברת תקליטיםמקורעולם1 ביולי 2013גרסת סינגל, גרסת רדיוהורדה דיגיטליתספינינגגרמניה2 באוגוסט 2013טייגרסקנדינביה8 באוקטובר 2013דיסקו:וקסהממלכה המאוחדת10 בנובמבר 2013סיילנט, רפובליק8 בנובמבר 2013רמיקסים - מיני-אלבוםארצות הברית18 בספטמבר 2013גרסת סינגל
Annabelle: Creation: Original Motion Picture Soundtrack הוא פסקול סרט האימה העל-טבעי האמריקאי "אנאבל: הבריאה" (2017), שהולחן על ידי המלחין ומפיק הסרטים הבריטי בנג'מין וולפיש.
הפסקול יצא לאור ב-17 באוגוסט 2017, על ידי חברת התקליטים ווטר-טאוור מיוזיק.
Annabelle: Creation הוא הפסקול הרשמי של סרט האימה העל-טבעי שובר הקופות "אנאבל: הבריאה" (2017), שיצא לאקרנים שבעה ימים לאחר צאתו.
בתוך Annabelle: Creation נכללים שירים בסגנון האלקטרוני הקאנטרי והמוזיקה הקלאסית.
כל שירי הפסקול פרט לשיר "Your Are My Sunshine", הולחנו על ידי המלחין ומפיק הסרטים הבריטי בנג'מין וולפיש.
את השיר "Your Are My Sunshine", כתב צ'ארלס מיטשל, והוא מהווה כשיר הסיום של הסרט "אנאבל: הבריאה" (2017).
השיר אשר הושמע בסצנות רבות בסרט היה, "Your Are My Sunshine", שנוגן באמצעות פטיפון, שניצב בחדרה של אנאבל.
אננה ערף היא להקה המשלבת ז'אנרים של מוזיקה אלקטרונית, אתנית ורגאיי.
הלהקה הוקמה בשנת 2011 ביישוב שחרות בישראל.
הלהקה אשר מרבה להופיע בישראל, בטורקיה, בהודו ועוד התפרסמה בזכות קליפים שצילמו והפכו ויראלים ב-Youtube.
הלהקה הוקמה בשנת 2011 על ידי רועי סמילה ואופיר ג'יי.
רוק ביישוב המדברי שַׁחֲרוּת שבישראל.
כשנתיים לאחר מכן הצטרף אל הלהקה אור רווה.
במהלך מסעות ההופעות שלהם ברחבי העולם נהגו חברי הלהקה לתעד עצמם וליצור קליפים אותם הפיקו.
התכנים הפכו לוויראלים ופרסמו את הלהקה ברחבי העולם, המוזיקה שלהם הפכה לפופולרית במדינות כמו טורקיה, לבנון וערב הסעודית.
במשך השנים שיתפו פעולה עם הלהקה רבע לאפריקה, אימאמייר חסאנוב (נגן קמנצ'ה מאזרבייג'ן), להקת הטורבנז, המוזיקאי האפריקאי פראפי, יאיר דלאל, ערן זמיר, דניאל וופלס הבריטי, ליאור בן חור ועוד.
בשנת 2016 הוזמנו ביחד עם עוד 12 בלוגרים משפיעים להיפגש עם האפיפיור בנוגע לשאלה כיצד אפשר לתקשר ולקרב לבבות ברחבי העולם.
האלבומים מופקים על ידי חברי הלהקה ודרך הלייבל "מסאללה" של חבר הלהקה אופיר ג'יי.
בימים אלה מצלם היוצר טל אלקלעי סרט דוקומנטרי על הלהקה.
בשנת 2021 השתתפו בעונה הרביעית של אקס פקטור ישראל, במטרה לייצג את ישראל באירוויזיון 2022, אך נפלו בשלב האודישנים.
רועי סמילה - קמנצ'ה פרסי, סאז טורקי
אור רווה - מפיק מוזיקלי, בס וכלים אלקטרונים חיים.
Annabelle Comes Home: Original Motion Picture Soundtrack הוא פסקול סרט האימה העל-טבעי האמריקאי "אנאבל חוזרת הביתה" (2019), שהולחן על ידי המלחין ומפיק הסרטים האמריקאי ג'וסף בישארה.
הפסקול יצא לאור ב-21 ביוני 2019, על ידי חברת התקליטים ווטר-טאוור מיוזיק.
Annabelle Comes Home הוא הפסקול הרשמי של סרט האימה העל-טבעי שובר הקופות "אנאבל חוזרת הביתה" (2019), שעלה לאקרנים בסמוך לצאתו, והוא הפסקול החמישי אותו מלחין ג'וסף בישארה עבור היקום הקולנועי של לזמן את הרוע.
בתוך Annabelle Comes Home נכללים שירים מסוגת המוזיקה האלקטרונית ומוסגת מוזיקת אימה ומתח.
כל שירי הפסקול הולחנו על ידי המלחין ומפיק הסרטים האמריקאי ג'וסף בישארה.
השיר "Doll Opening", מהווה כשיר הפותח את הפסקול ואת הסרט "אנאבל חוזרת הביתה" (2019), והשיר "Wheel Traces Doll", סוגר אותם.
שיר הנושא של הפסקול הוא "Annabelle Comes Home" המשמש כרצועה החמישית בו.
Annabelle: Original Motion Picture Soundtrack הוא פסקול סרט האימה העל-טבעי האמריקאי "אנאבל" (2014), שהולחן על ידי המלחין ומפיק הסרטים האמריקאי ג'וסף בישארה.
הפסקול יצא לאור ב-30 בספטמבר 2014, תחת חסותה של חברת התקליטים ווטר-טאוור מיוזיק.
Annabelle הוא הפסקול הרשמי של סרט האימה העל-טבעי שובר הקופות "אנאבל" (2014), שיצא לאקרנים שלושה ימים לאחר צאתו, והוא הפסקול השני אותו מלחין בישארה עבור היקום הקולנועי של לזמן את הרוע, כאשר הקודם היה The Conjuring, שהיה לפסקול הסרט "לזמן את הרוע" (2013).
ב-Annabelle בדומה ל-The Conjuring, נכללים שירים מסוגת המוזיקה האלקטרונית ומסוגת המוזיקה הקלאסית.
השיר "Annabelle Opening", הוא השיר הפותח את הפסקול ואת הסרט "אנאבל" (2014), והשיר "New Beginnings", סוגר אותם.
ראשית כל, הועלה הפסקול לרשתות הזרמת המדיה כגון ספוטיפיי ואפל מיוזיק, ולאחר מכן יצא גם על גבי תקליטור.
Anitta (בעברית: אניטה) הוא אלבום הבכורה של הזמרת-יוצרת הברזילאית אניטה.
האלבום יצא לאור ב-3 ביולי 2013 על ידי חברת התקליטים וורנר מיוזיק ברזיל.
מתוך האלבום יצאו ארבעה סינגלים, כשהבולט מתוכם הוא השיר "Zen".
האלבום הגיע למקום הראשון במצעד האלבומים של ברזיל.
האלבום זכה להצלחה רבה בברזיל, כאשר איגוד תעשיית ההקלטות הברזילאי העניק לו את תואר הפלטינה על מכירות של למעלה מ-100,000 עותקים במדינה, מה שהופך אותו לאחד מהאלבומים הנמכרים ביותר של אניטה.
בסמוך לצאתו, עלה האלבום לרשת הזרמת המדיה ספוטיפיי.
Anna Wintour הוא שיר שהוקלט על ידי הראפרית האמריקאית אזיליה בנקס.
השיר יצא לאור ב-6 באפריל 2018, על ידי חברות התקליטים אנטרטיינמנט וואן מיוזיק ו-Chaos & Glory, כסינגל שלא מתוך אלבום.
במקור הסינגל תוכנן לשמש כסינגל הראשון מהאלבום Fantasea II: The Second Wave
השיר עצמו נקרא על שם העורכת הראשית של ווג האמריקאי אנה וינטור, ומדבר על העצמה עצמית.
בתקופה בה בנקס הייתה עוד חתומה בחברת התקליטים אינטרסקופ רקורדס, התבקש ג'וניור סאנצ'ס מהחברה להפיק רמיקס לשיר "Ice Princess" מאלבום הבכורה של בנקס, Broke with Expensive Taste, תחת השם "Anna Wintour".
במקור תוכנן השיר לכלול שיתוף פעולה עם מל בי, אך הרעיון נגנז.
רעיון נוסף של בנקס לגבי השיר היה לכלול שיתוף פעולה עם ניקי מינאז'.
בנקס פרסמה באינסטגרם תיאור על השיר, ואמרה: "אני מתחברת לאנה וינטור רבות מהיותה אישה חזקה, עוצמתית וגדולה מהחיים [...] בעוד אחרים רואים בה מטילת אימה, אני רואה אישה שנולדה לתוך העולם הזה עם ביטחון מלא לגבי מקומה בו".
Anno 1790 היא דרמת פשע היסטורית שוודית, בכיכובם של פיטר אגרס, ג'ואל ספירה ולינדה זיליאקוס.
העונה הראשונה שודרה ברשת SVT בסתיו 2011 ורצה במשך 10 פרקים.
הסדרה מבוססת על רעיון מקורי של המפיק הבכיר יוהאן מרדל והתריסטאי הראשי ג'ונאס פרייקברג.
ריצ'רד פטרליוס ביים את רוב הפרקים בעזרתם של לוואן אקין וכריסטינה הומל.
הפרויקט זכה בפרס גולדבאג לגייר הרטלי אנדריאסן, בקטגוריית הצילום.
התסריט הראשי היה יונאס פרייקברג שעבד עם שרה הלדט ואלכס הרידי.
הדמות הראשית היא יוהאן גוסטב דואדה, לשעבר רופא צבאי, בוגר מלחמת רוסיה-שוודיה (1788–1790), כיום מפקח פלילי בסטוקהולם.
בהשראת המהפכה הצרפתית והרעיונות החדשים של זמנו, הוא אתאיסט מושבע, תומך חזק בתנועת הרפובליקניזם ואימץ את הפילוסופיה של וולטר בדבר המחשבה החופשית.
הוא גם התאהב במגדלנה, אשתו של הקצין הבכיר וולשטדט.
דואדה ומגדלנה חולקים תפיסה עולמית זהה וזה מביא אותם למערכת יחסים רומנטית.
דואדה נאבק בשינוי העולם הנוכחי תוך שהוא משפיע על חבריו המהפכניים להימנע מאלימות וממאבק מזוין.
עוזרו של המפקח דואדה הוא סיימון פרוינד.
סיימון פרוינד הוא במובנים רבים ההפך מהמפקח דואדה, בהיותו אדם שמרני יותר עם אמונה חזקה באלוהים, אם כי בעל הרגל שתייה רע.
יוהאן גוסטב דואדה, מנתח צבאי שחזר מהמלחמה, מלווה את המטופל, סיימון פרוינד, הביתה לסטוקהולם כאשר מציעים לו את תפקיד מפכ"ל המשטרה.
בתחילה נרתע, הוא פוגש באשתו של השוטר הראשי, מגדלנה, ולבקשתה, הוא מקבל את ההצעה.
הוא לוקח את פרוינד כעוזרו.
בעל חנות נמצא מת עם סכין בחזהו.
אדם נתפס ככל הנראה על ידו, אבל לדואדה יש שאלות.
דואדה הולך לחקור אדם המדפיס חוברות בעלות חומר קיצוני, אך מוצא אותו כשהגולגולת שלו מרוסקת בבית הדפוס שלו.
דואדה נמצא בלחץ למצוא פורץ רעול פנים ומסוכן ומקבל עזרה מהמהפנט קגליוסטרי.
פצצה מתפוצצת בבית קפה צפוף.
דואדה, לעומת זאת, מורה להפסיק את חקירתו ולעצור פייט אדוק בשירות הכנסייה, אשר פרוינד משתתף בה בקביעות.
אלא שכומר מכובד של הכנסייה נמצא שרוף למוות.
חבר ותיק של דואדה מואשם בבגידה והוצא להורג בכיכר העיר.
בצו מלכותי, גופתו נשלחת לנתיחה, אך בדרך היא נעלמת ומלוויו נרצחים.
גופת ילד מת נמצאת בערימה של גללים בין הפרשות ופסולת שעל קו החוף של סטוקהולם.
חקירתו של דואדה מובילה לבית היתומים הגדול ולציור של הגרלת מספרים, שהמממן שלה הוא חבר של המלך ולכן לא ניתן לגעת בו.
בעל קרקעות נמצא מת, לאחר שנבעט למוות על ידי סוסו.
דואדה קובע כי מדובר ברצח, אך לא מוצא ראיות מועטות ולא חסר חשודים.
השוטר הראשי דורש תוצאה מהירה.
דואדה נקרא לאופסלה על ידי הפרופסור שלו לשעבר לפתור רצח שם.
אך עד מהרה הוא מגלה שחייו שלו נמצאים בסכנה.
ממלכה אחרת בהיעדרו, המצב בסטוקהולם הפך מסוכן.
פרוינד נעלם ואויבים משני הצדדים סוגרים על דואדה.
הוא נאלץ לחשוב מחדש על החלטתו להישאר.
פיטר אגרס - יוהאן גוסטב דואדה
ג'ואל ספירה - סיימון פרוינד
לינדה זיליאקוס - מגדלנה וולשטדט
יוהאן הסון קילגרן - קרל פרדריק וולשטדט
ריצ'רד טורפין - אולוף נורדין
יוסף סאתרהגן - אריק רקסליוס
ססיליה נילסון - גוסטבה פטרסון
ג'סיקה זנדן - גרטה אקמן
תורסטן פלינק - הנריק עמנואל אודנשטיין
ססיליה פורס - קייג'ה סטינה ברג
פיליפ זנדן - קלייס פון גראץ
ההפקה החלה בספטמבר 2010. רוב הסצנות צולמו בהאנגר נטוש (שהוסב לאולפן) הממוקם במחצבה מחוץ לקומלה.
כמה סצנות צולמו ברובע ההיסטורי של סטוקהולם.
הסדרה צולמה באמצעות Arriflex Alexa, מצלמת קולנוע דיגיטלית בסגנון סרט הדומה למצלמת Red One.
הסדרה שוחררה ל-DVD בשנת 2012.
Aniplex (ביפנית: 株式会社アニプレックス) הוא חברה הפועלת בתחום אנימה ומוזיקה כחברת בת של סוני.
החברה הוקמה בשנת 1995 בשם Sony Pictures Entertainment (SPE) Visual Works, החל משנת 2003 היא פועלת בשם הנוכחי.
בשנת 2004 היא הקימה חברת תקליטים בשם Sugi Label שנמכרה שנת 2009. מטה החברה ממוקם בצ'יודה.
בשנת 2005 הוקמה חברת בת שמרכזת את הפעילות באמריקה הצפונית ומתבססת בקליפורניה.
באותה שנה היא הקימה חברה לייצור סרטי הנפשה A-1 Pictures.
בשנת 2015 Aniplex החלה בפעילות באירופה תוך שיתוף פעולה עם חברות מקומיות.
לצורך כניסה לתחום הזרמת מדיה, נרכשה חברה צרפתית Wakanim.
בהמשך היא נכנסה לשוק באוסטרליה ובסין.
בשנת 2019 סוכם על הקמת מיזם משותף של מספר חברות בנות של Aniplex עם חברות אחרות בבעלות סוני בתחום הנפשה.
במהלך השנים החברה הייתה מעורבת בתכנון, ייצור והפצה של מספר סדרות הנפשה לרבות Fullmetal Alchemist, אמנות החרב אונליין, קוטל השדים, Fate: Grand Order ועוד.
בשנת 2022 החלה הקרנת סדרה Spy × Family שנוצרה על ידי חברות בת של החברה.
כמו כן החברה מייצרת הקלטות למשחקי מחשב של חברת האם.
Aniplex מעורבת בייצור ומכירה מוצרים נלווים לדמויות שונות של אנימה.
בשנת 2020 התקיים Aniplex Online Fest, אירוע של אנימה וירטואלי בו צפו כ-800 אלף צופים ברחבי העולם.
Annapurna Pictures (אנפורנה פיקצ'רס) היא חברה אמריקאית אשר נוסדה על ידי מייגן אליסון במטרה לקדם יישום תאוריית האוטר.
החברה פועלת בתחום הפקת סרטים, הפצת סרטים, יצירת תוכן לטלוויזיה והפצת משחקי מחשב.
מטה החברה ממוקם בלוס אנג'לס.
גם כיום, בשנת 2022 החברה מנוהלת על ידי המייסדת ונמצאת בבעלותה הפרטית.
מייגן אליסון הקימה את החברה לאחר לימודי קולנוע באוניברסיטת דרום קליפורניה.
החברה החלה לפעול בשנת 2011 ועסקה בהפצת והפקת סרטים.
בין הסרטים שחברה הייתה מעורבת בהם "המאסטר", "הורג אותם ברכות", "כוננות עם שחר", "ספרינג ברייקרס" ורבים נוספים.
בשנת 2016 הוקמה חטיבה לטלוויזיה Annapurna Television.
בדצמבר 2016 הוקמה חטיבה למשחקי מחשב Annapurna Interactive.
בינואר 2017 הוחלט להיכנס לתחום הפצת סרטים.
באותה שנה נחתם הסכם עם "מטרו גולדווין מאייר" על הפצת סרטי אנפורנה במספר מדינות.
במאי 2017 סוכם ש"אנפורנה" תפיץ סרטי Plan B Entertainment בתקופה של שלוש שנים.
בשנת 2018 אנפורנה ו-MGM הרחיבו את שיתוף פעולה בין החברות במסגרת "יונייטד ארטיסטס".
במסגרת חטיבת הטלוויזיה הופקו "הקנוניה נגד אמריקה", "המדרגות", "פאם וטומי" וסדרות טלוויזיה נוספות.
בשיתוף פעולה עם אחים כהן הופקה לטלוויזיה "הבלדה על באסטר סקראגס".
במסגרת חטיבת משחקי מחשב בוצע הפצת משחקים כמו 12 Minutes, Stray ונוספות.
בשנת 2020 החברה הקימה מספר אולפנים ליצירת משחקי מחשב.
החברה פועלת גם בתחום הפקת הצגות תיאטרון לרבות הצגות בתיאטראות ברודוויי.
Animal Crossing: New Horizons הוא משחק וידאו מסוגת סימולציות חברתיות שפותח והופץ על ידי חברת נינטנדו עבור קונסולת הנינטנדו סוויץ' בשנת 2020. המשחק הוא החמישי בסדרת אנימל קרוסינג שהחלה את דרכה בשנת 2002. ב-New Horizons השחקנים שולטים בדמות שעוברת להתגורר באי בודד לאחר שרכשה חבילת תיירות מטום נוק.
בהגיעם לאי, ביחד עם עוד שתי דמויות ללא שחקן (NPC), על השחקנים לפתח את האי ולעזור ליישב אותו.
המשחק מבוסס על משחקיות לא ליניארית (ברוב המשחק אין משימה מוגדרת והשחקן יכול לפתח את האי כרצונו), איסוף משאבים, הזמנת דיירים נוספים להתגורר באי וסיוע בפתיחת מספר בתי עסק באי.
פיתוח המשחק החל בשנת 2012. במאית המשחק, ציינה שמכניקות שהתקיימו במשחקים הקודמים חזרו גם במשחק זה על מנת לשמח את המעריצים והבטיחה שהמשחק עצמו הוא פשוט וששחקנים חדשים יכולים להישאב אליו בקלות.
בהקשר לגרפיקה ולאמנות שנעשה בהם שימוש, המפתחים ציינו שהמשחק עצמו הוא מאוד פשוט ושהוא מעניק המון מקום לדמיון של השחקנים.
השחקנים יכולים לעצב את מראה האי שלהם לפי רצונם, מה שמבדיל את האי של השחקן מאיים של שחקנים אחרים.
המשחק הוכרז בכנס דרך פרזנטציית ולבסוף שוחרר ב-20 במרץ 2020.
הביקורות היללו את המשחק ושיבחו את המשחקיות, את מערכת העיצוב שבו והכריזו שהוא המשחק הכי טוב בכל הסדרה.
המשחק היה מועמד למספר פרסים והוכרז כמשחק השנה.
המשחק היה הצלחה מסחרית, כאשר נמכרו מעל 40 מיליון יחידות ברחבי העולם ובכך הוא שבר את שיא "מספר היחידות למשחק קונסולה שמכרו בחודש בודד".
המשחק הוא המשחק הכי נמכר בסדרה והמשחק השני .
בנוסף, המשחק הוכרז כהמשחק הכי נמכר ביפן ו.
הצלחת המשחק נבעה בעיקרה מתקופת השחרור שלו, פרוץ מגפת הקורונה ו בשנת 2020. המשחק עזר לשחקנים לייצר קשרים עם אנשים אחרים דרך משחק משותף ברשת האונליין של הקונסולה בזמן שאלו היו נעולים בבתיהם.
המשחק השפיע על מעריצים ותרם ליצירת , וכן סדרות קומיקס ומוצרים נלווים.
ב-5 בנובמבר 2021, המשחק קיבל עדכון גדול שהוסיף לו מספר תוספות ודמויות חדשות.
בדומה למשחקים הקודמים בסדרה, המשחק הוא משחק סימולציה המשוחק בזמן אמיתי (יום ולילה וכן מזג האוויר מתקיימים במקביל כמו בעולם האמיתי בעזרת השעון והתאריך שמוגדרים בתחילת המשחק).
כמו בכל משחק בסדרה, המשחק מחלק את השחקנים לשני אזורים שונים: חצי הכדור הדרומי וחצי הכדור הצפוני ובכך מציג את עונות השנה בהתאם.
המשחק עוקב אחר דמות אותה השחקנים יוצרים העוברת להתגורר באי בודד לאחר שרכשה חבילת תיירות מטום נוק.
לאחר שטום נותן לשחקנים מצרכים בסיסיים כמו אוהל, המשחק ממשיך בצורה לא ליניארית המעניקה לשחקנים אפשרות לשחק בכל דרך שיבחרו עם מעט הגבלות, המצטמצמות ככל שהשחקנים מתקדמים במשחק.
השחקנים מקבלים גישה חופשית למשאבים טבעיים כגון פירות ועצים, אותם הם יכולים לאסוף ולבנות בעזרתם פריטים שונים כדרך של "עשה זאת בעצמך" (DIY Crafting) שהם משיגים כ'"מתכונים" מוכנים שניתן למצוא במגוון דרכים במשחק כגון בקבוקים על החוף, פריטים בחנות וגם מתנות מחברים.
השחקנים יכולים ללכוד חרקים ולדוג דגים, לשתול עצים ופרחים, לחצוב משאבים מסלעים ולשחות בים המקיף את האי.
האי בו השחקנים מתגוררים הוא מרווח והשחקנים יכולים להניח על אדמתו רהיטים וחפצים שונים שהם הכינו בעצמם או רכשו ובכך לקשט את האי כרצונם.
חפצים מסוימים זמינים רק בעונות ובחגים מסוימים (לדוגמה, חפצים הקשורים לחג המולד, הנקרא במשחק "יום הצעצועים" זמינים לרכישה בתקופת החג בעולם האמיתי).
ביצוע מטלות במשחק מעניק לשחקנים תמורה בשם "נוק מיילס", בעזרתה הם יכולים לרכוש חפצים ואפשרויות המוגדרים כ"פרימיום" ממרכז השירות הממוקם באי.
המטבע בו השחקנים עושים שימוש נקרא "בלס" (Bells), מטבע הקיים בכל משחקי הסדרה ואיתו השחקנים יכולים לרכוש חפצים ושירותים שונים במשחק.
אפשרות חדשה במשחק, המחליפה את תחנת הרכבת ואת המונית מהמשחקים הקודמים נקראת "דודו איירליינס".
על האי ממוקם נמל תעופה בעזרתו השחקנים יכולים להזמין שחקנים אחרים לבקר באי שלהם או לבקר בעצמם באיים של שחקנים אחרים בעזרת שירות האונליין של נינטנדו.
בנוסף, השחקנים יכולים לטוס לאיים בודדים אחרים (שלא בבעלות שחקנים) ולחצוב שם משאבים נוספים לאי שלהם.
השחקנים מתחילים את המשחק כאשר הם נוחתים באי ביחד עם שתי חיות מואנשות רנדומליות (שלפי עלילת המשחק, רכשו גם הם את אותה חבילת התיירות מטום נוק).
אותן חיות הן תושבים שמתגוררים ביחד עם השחקנים באי.
השחקנים יכולים לתקשר איתם ולהפוך לחברים שלהם.
לאחר שהשחקנים קנו מספר פעמים בחנות של טומי וטימי, החנות תשתדרג ותציע מוצרים נוספים.
בהמשך המשחק, ההיכל המרכזי (בו ממוקם האוהל בו טום נוק משתכן ומסייע לשחקן) משתדרג והופך למרכז שירות לתושב בו נמצא "בניין העירייה" בו נמצאים טום ודמות נוספת בשם איזבל, מה שפותח אפשרויות חדשות עבור השחקנים להרחיב ולשנות את האי שלהם.
השחקנים מתחילים את המשחק כשהם מתגוררים באוהל ובהמשך הם יכולים לשדרג אותו לבית בעזרת תשלום.
ניתן לשדרג את הבית מספר פעמים, כאשר השחקנים מתחילים בבית של חדר אחד ויכולים להגיע לבית בן מספר קומות.
בנוסף, השחקנים יכולים לשנות את מראה חזית הבית שלהם בתשלום.
דיירים נוספים המתגוררים באי גם הם יתחילו מאוהל ובהמשך (בהתאמה להתקדמות השחקנים) יעברו לגור בבתים בנויים.
לשחקנים ישנה אפשרות, דרך בניין העירייה להזיז את המבנים השונים באי (בתים וחנויות) למיקומים אחרים על האי תמורת תשלום.
מטרת המשחק הכללית היא להעלות את הדירוג של האי מכוכב אחד לחמישה כוכבים.
הדבר נעשה באמצעות קישוט האי, פתיחת כל החנויות והזמנת דיירים נוספים להתגורר בו.
כאשר בניין העירייה נפתח, טום נוק מודיע לשחקנים שמשימתם היא להעלות את דירוג האי לשלושה כוכבים על מנת שהמוזיקאי יבוא להופיע באי.
לאחר שהשחקנים הצליחו להגיע לדירוג הספציפי, ההופעה של ק.ק.
סליידר מתקיימת על האי וכתוביות הסיום מופיעות.
למרות זאת, גם לאחר מכן המשחק ממשיך ולשחקנים נפתחות אפשרויות עיצוב חדשות, ביניהן האפשרות להקים ולהרוס צוקים, לפתוח ולסתום נהרות.
האפשרות נקראת "הארצה" והיא מאפשרת לשחקנים לשנות את צורת האי שלהם כמעט לגמרי: הם יכולים להקים צוקים חדשים או להרוס צוקים קיימים וכן לעצב את הנהר הזורם באי בצורות שונות.
נוסף על כך אחת לשלושה חודשים ביום שבת (אוגוסט, נובמבר, פבואר מאי) סי ג'יי יגיע ויערוך "טורניר דיג", בו השחקן יצטרך לדוג כמה שיותר דגים בשלוש דקות, וביום שבת הרביעי במהלך כל חודשי הקיץ פליק יגיע ויערוך טורניר תפיסת חרקים עם חוקים זהים.
המשחק מאפשר לכל שחקן להקים אי אחד לקונסולה.
שירות האונליין של נינטנדו מאפשר לשחקנים להזמין ארבעה שחקנים נוספים דרך חיבור מקומי (local) או שמונה שחקנים דרך חיבור מרחוק (online) בכל זמן נתון.
האפשרות מתקיימת דרך נמל התעופה הקיים על האי.
המשחק תומך בשימוש בקלפי "אמיבו" השייכים לסדרת "אנימל קרוסינג".
בעזרת קלפי האמיבו, השחקנים יכולים להזמין דמויות חדשות לבקר באי שלהם ואפילו להתגורר בו.
שירות הענן באונליין צורף למשחק במהלך עדכון הגרסה שיצא ביולי 2020, מה שמאפשר לשחקנים לשחזר את השמירה שלהם במידה והקונסולה נשברה או אבדה.
עדכונים נוספים חינמיים שוחררו גם למשחק וביניהם תיקוני באגים וחפצים שונים שנוספו למשחק.
עדכונים גדולים יותר הופסקו לאחר שהמשחק התעדכן לגרסה האחרונה שלו (2.0) ב-3 בנובמבר 2021.
מאחר שהמשחק משתנה בהתאם לחגים ולעונות השנה, המשחק עודכן לעיתים קרובות.
העדכונים כללו בדרך כלל חפצים שונים, אירועים ולעיתים גם מכניקות משחק חדשות.
רוב העדכונים מבוססים על החגים השונים, כאשר העדכון הראשון עסק ב"חג הארנב" (גרסת המשחק לחג הפסחא) באפריל 2020. עדכונים נוספים כללו את "יום הטבע" (יום כדור הארץ), , ליל כל הקדושים, יום תרנגול ההודו (חג ההודיה) ויום הצעצועים (חג המולד).
אירועים משמעותיים נוספים כגון תחילת הקיץ נוספו למשחק יחד עם חפצים חדשים.
כל עדכון התואר קודם הגיע עם דמות שהופיעה במשחקים הקודמים בסדרה שבאה להתארח באי לכבוד המאורע.
בנוסף, האי השתנה בהתאם לעונות השנה, כך שבחורף הוא מושלג, בסתיו העלים נושרים מהעצים ופטריות צומחות על האי ובאביב עצים חסרי פרי הופכים ורודים.
עדכונים נוספים כללו חפצים ייחודיים השייכים למשחקים השונים של נינטנדו, ביניהם ביגוד וחפצים שמקורם במשחקי "האחים סופר מריו" שנוספו למשחק לכבוד למותג "מריו".
בפרנזטציית שעסקה במשחק והתקיימה באוקטובר 2021, נינטנדו הכריזו על עדכון מספר 2.0 והצהירו שזהו יהיה העדכון החינמי המשמעותי האחרון שהמשחק ייקבל.
העדכון החזיר את דמויותיהם של קאפ'ן וברוסטר, שתי הדמויות מביאות מבנה חדש ופעילות חדשה למשחק.
בנוסף, המשחק הרחיב את "האי של הארווי", אי אליו השחקנים יכלו לטוס ובעזרת סטודיו לצילום שממוקם על האי, להצטלם עם הדיירים באי שלהם.
העדכון הפך את האי של הארווי לגדול יותר ובמרכזו נפתח מעין בזאר בו דמויות שונות (שעד כה ביקרו באי של השחקנים באופן רנדומלי ומכרו את מרכולתם) יוכלו להתיישב בדרך קבע ולהקים את החנות שלהם שם.
העדכון הוסיף חפצים חדשים לרכישה, דיירים חדשים שניתן להוסיף לאי ואת היכולת לבשל ולגדל ירקות.
במסגרת חבילת ההרחבה, השחקנים יכלו לעבוד במעין אתר נופש (ממוקם מחוץ לאי וכדי להגיע אליו על השחקנים לטוס) ולבנות בתי נופש לדמויות שונות הקיימות בסדרת המשחקים.
חבילת ההרחבה זהה למשחק "" לקונסולת ה-Nintendo 3DS.
ההרחבה הוסיפה למשחקים בגדים וחפצים חדשים, אפשרויות חדשות לעיצוב האי ובתי השחקנים (למשל הוספת עמודים תומכים ומחיצות בתוך הבית).
עדכון 2.0 החינמי שוחרר ב-3 בנובמבר 2021 וחבילת ההרחבה ב-5 בנובמבר 2021.
The Annual Review of Sociology הוא כתב עת אקדמי שנתי שעובר ביקורת עמיתים שפורסם על ידי Annual Reviews מאז 1975. החל משנת 2023, הוא מתפרסם כגישה פתוחה, תחת המודל Subscribe to Open הוא מופשט ומצורף באינדקס הציטוט של מדעי החברה.
הוא נחשב אחד מכתבי העת החשובים בתחומו.
נכון לשנת 2023, Journal Citation Reports העניק לכתב העת אימפקט פקטור של 10.5, ומדרג אותו במקום השני מתוך 149 כתבי עת בקטגוריה "סוציולוגיה".
Annihilator היא להקת ת'ראש מטאל קנדית שנוסדה באוטווה בשנת 1984 על ידי ג'ף ווטרס.
ווטרס הוא החבר הקבוע היחיד בלהקה ושימש כגיטריסט, מנהיג להקה, כותב, מפיק, מהנדס ובסיסט וסולן מזדמן.
Annihilator הוציאו שבעה עשר אלבומי אולפן ועברו שינויים רבים בהרכב, כאשר ווטרס מרכיב באופן קבוע מוזיקאים בסיבובי הופעות או סשנים כדי להופיע איתו.
יחד עם Sacrifice, Voivod ורייזור, Annihilator ידועים כאחד מ"ארבעת הגדולים" של הת'ראש מטאל הקנדי.
הם נחשבים גם לחלק מ"הגל השני" של להקות ת'ראש מטאל מסוף שנות ה-80 ותחילת שנות ה-90.
Annihilator היא להקת ההבי מטאל הקנדית הנמכרת ביותר, אף על פי שרוב המכירות נעשו מחוץ לקנדה.
שני אלבומי האולפן הראשונים של הלהקה, Alice in Hell ו-Never, Neverland, נחשבים לאלבומי מטאל קנדיים רבי השפעה.
רבים מאלבומיהם המאוחרים יותר – כולל אלבומם השלישי Set the World on Fire – זכו גם הם לשבחים מהמבקרים, וזכו להצלחה באירופה וביפן.
אלבום האולפן האחרון שלהם, Ballistic, Sadistic, יצא בשנת 2020.
Annihilator הוקמה באוטווה, אונטריו, על ידי ג'ף ווטרס והגיטריסט ג'ון בייטס.
ווטרס אמר שהוא קרא ללהקה על שם הטנק שדמותו של אדי מרפי רכבה עליו בסרט Best Defense משנת 1984. ווטרס ובייטס כתבו והקליטו את השיר "Annihilator" (לא להתבלבל עם שיר באותו שם שיצא באלבום משנת 1994, King of the Kill).
גרסה מקורית זו של "Annihilator" יצאה במהדורה מיוחדת של האלבום Schizo Deluxe משנת 2005.
ווטרס ובייטס הוסיפו את המתופף פול מאלק ואת הבסיסט דייב סקוט.
בשנת 1985 הפיקה הלהקה דמו בשם "Welcome To Your Death".
בייטס וסקוט עזבו את הלהקה לפני יציאת הדמו, בטענה ל"הבדלים אמנותיים" ו"קונפליקטים אישיותיים".
בשנת 1986, ווטרס ומאלק הקליטו דמו נוסף, "Phantasmagoria".
הדמו השלישי, "Wicked Mystic" / "Word Salad" הוקלט על ידי ווטרס ומאלק בשנת 1987 ונשלח רק לחברות תקליטים.
ווטרס עבר לוונקובר, שם הרכיב הרכב שלם, כולל המתופף ריי הרטמן והבסיסט לשעבר של להקת D.O.A רנדי ראמפייג' בשירה.
בשנים 1988 ו-1989 הקליט ווטרס קטעי גיטרה ובס והפיק את מה שיהפוך לאלבום הבכורה של הלהקה.
לאחר שהאלבום הושלם, הוא שכר את הבסיסט ויין דארלי ואת הגיטריסט אנתוני גרינהאם לסיבוב הופעות.
בשנת 1988, Annihilator הוחתמו בחברת התקליטים רודרנר רקורדס והוציאו את אלבום הבכורה שלהם, Alice in Hell, באפריל של השנה שלאחר מכן.
הלהקה יצאה לסיבוב ההופעות העולמי הראשון שלה, ופתחה את Onslaught באירופה בסיבוב ההופעות שלהם In Search of Sanity, ויחד עם Wrathchild America, הם תמכו בטסטמנט בצפון אמריקה בסיבוב ההופעות Practice What You Preach.
הלהקה חיממה גם להקות כמו אקסודוס ומטאל צ'רץ'.
לאחר שסיבוב ההופעות ל-Alice in Hell הסתיים בדצמבר 1989, סולן הלהקה רנדי ראמפייג' עזב את Annihilator כדי לשמור על הוותק שלו בעבודה ברציפי הספנות בצפון ונקובר.
ראמפייג' הוחלף על ידי זמר אומן לשעבר קובורן פאר והלהקה הוציאה את אלבומה השני, Never, Neverland, בשנת 1990. מכירות האלבום עקפו את Alice in Hell, והוא והפך לאלבום היחיד של הלהקה שהגיע למקום ה-48 במצעד הבריטי.
Annihilator בילו חצי שנה בסיבוב הופעות עם להקות כמו Reverend, פנטרה ו-Xentrix, ופתחו עבור ג'ודס פריסט בסיבוב ההופעות של Painkiller באירופה.
לאחר שסיבוב ההופעות Never, Neverland הסתיים באביב 1991, עזבו הרטמן ופאר את הלהקה והוחלפו על ידי מייק מנג'יני (אם כי הלהקה מצאה מחליף קבוע יותר ברנדי בלאק) וארון רנדל, בהתאמה.
אלבום האולפן השלישי של הלהקה, Set the World on Fire, שהופץ על ידי אפיק רקורדס, יצא בשנת 1993 וזכה להצלחה באירופה ובאסיה, אך לא הצליח בארצות הברית.
הוא ראה את Annihilator מנמיכים את המהירות ואת מאפייני הת'ראש של קודמיו לטובת צליל ידידותי יותר לרדיו.
הבסיסט ויין דארלי עזב את הלהקה באוגוסט 1993 מכיוון שלא הצליח להיכנס ליפן, שם יצאה הלהקה לסיבוב הופעות לתמיכה באלבום.
הלהקה יצאה לסיבוב הופעות נרחב לקידום Set the World on Fire, יצאה לסיבוב הופעות באירופה עם Coroner ובצפון אמריקה עם ליליאן אקס, והופיעה בפסטיבל Dynamo Open Air בהולנד.
כמו גם, בשנת 1993, Annihilator עזבו את חברת התקליטים רודרנר רקורדס.
הפסקה זמנית, חזרה ואלבומים נוספים (1994–2002)
Annihilator התפרקה זמנית, אך ווטרס שמר על שם הלהקה כאשר הוא, יחד עם המתופף רנדי בלאק, הקליטו והוציאו את King of the Kill בשנת 1994. בלאק ניגן בתופים; ווטרס כתב את השירים (שיר הנושא ועוד כמה עם ג'ון בייטס) וניגן בשאר הכלים.
אלבום זה היה שיפור מ-Set the World on Fire, שכן הוא חזר לצליל הת'ראשי יותר של האלבומים המוקדמים, ונטה לכיוון של גרוב מטאל.
הבסיסט קאם דיקסון הצטרף ללהקה, ואחריו לו בוג'דוסו מלהקת Meatwagon.
ב-1996 הוציאה הלהקה את האלבום Refresh the Demon, שהיה, במידה רבה, חזרה למהירות ולטכניות של ימיה הראשונים של הלהקה.
אחריו, בשנה שלאחר מכן, יצא Remains, אלבום בעל אוריינטציה תעשייתית יותר של מטאל.
ווטרס הוא המוזיקאי היחידי באלבום (הוא השתמש במכונת תופים); בשלב זה, הוא היה החבר היחידי בלהקה.
בהשראת ההופעה של סלייר בוונקובר בקיץ 1998, ווטרס החליט לאחד מחדש את ההרכב מתקופת Alice in Hell כדי להקליט אלבום נוסף.
כל החברים מלבד ויין דארלי, שסבל מבעיות בריאות, הסכימו להתאחד.
הבסיסט ראס ברגקוויסט הצטרף ללהקה במקומו של דארלי.
הרכב זה הוציא את Criteria for a Black Widow ויצא לסיבוב הופעות מוצלח.
עם זאת, רמפייג' פוטר בעקבות סיבוב ההופעות בשל התנהגותו הבלתי יציבה ולעיתים קרובות שיכורה.
גיטריסט אוברקיל דאז וסולן להקת ליאז' לורד לשעבר, ג'ו קומו, ביקש להחליף אותו במהלך סיבוב ההופעות, בעוד קורן מרפי החליף את דייוויס בגיטרה ורנדי בלאק חזר לתופים.
בתחילת שנות ה-2000 הוציאה Annihilator את האלבומים Carnival Diablos ו-Waking the Fury, שניהם זכו להצלחה ביקורתית רבה.
לאחר הצלחה לא מבוטלת, הרכב הלהקה שוב התפרק.
לאחר שנים של שינויים בהרכב, החליט ג'ף ווטרס לעבוד עם הרכב לסיבוב הופעות בלבד, אז הוא גייס את דייב פאדן כסולן/גיטריסט קצב קבוע, בעוד ווטרס גייס בסיסטים ומתופפים.
שני האלבומים הראשונים של Annihilator בפורמט של להקה בת שלושה אנשים, כאשר ווטרס ניגן גם בס וגם גיטרה, עם פאדן בשירה ומתופף שכיר היו All for You ו-Schizo Deluxe.
מייק מנג'יני הצטרף מחדש לאלבום הקודם בשנת 2004 וטוני צ'אפל נשכר להקליט את האחרון בשנת 2005.
בשנת 2007, Annihilator הוציאו את אלבומם השנים עשר Metal.
הוא כולל כמה נגנים אורחים, כמו קורי בוליו (טריוויום), וילי אדלר (Lamb of God) וג'ף לומיס (Nevermore).
האלבום השלושה עשר של הלהקה יצא בשנת 2010, והגיע להיות בצליל מודרני יותר בסגנון ת'ראש מטאל.
Annihilator חזרו לקנדה לשתי הופעות חיות, וזו הייתה הפעם הראשונה מאז 1993 שהלהקה הופיעה בצפון אמריקה.
ב-10 ביולי 2011, Annihilator העלו את התיאטרון הקיסרי של קוויבק סיטי לקהל שנמכר עד אפס מקום.
הם ניגנו על הבמה המרכזית (יחד עם קיס ומוטורהד) ב-24 ביולי 2011 בפסטיבל Heavy MTL במונטריאול.
Annihilator הוציאו את אלבום האולפן הארבעה עשר שלהם, Feast, ב-23 באוגוסט 2013.
הלהקה המשיכה בסיבוב ההופעות שלה מאז.
דייב פאדן עזב את הלהקה מתישהו בדצמבר 2014 באמצעות שיחת טלפון לג'ף ווטרס, והודיע לו על רצונו לפרוש מסיבוב ההופעות כדי לבלות יותר זמן עם משפחתו.
ווטרס ניסה ללא הצלחה לשכנע את פאדן להישאר בלהקה, והציע לו העלאה בשכר.
מאוחר יותר הודה בריאיון רדיו גרמני כי היה מזועזע רגשית מהעזיבה.
לאחר מספר שבועות של חיפוש אחר סולן מחליף, ווטרס החליט שהוא יטפל שוב בשירה בעצמו, בנוסף לכך שעשה הכל מלבד לנגן בתופים באולפן.
עזיבתו של פאדן פורסמה רק שישה חודשים לאחר מכן, ביוני 2015, כאשר ווטרס פרסם הודעה בעמוד הפייסבוק של Annihilator, אך צירף קישור ליוטיוב לקטעי אודיו משירים שונים באלבומה החדש של הלהקה, Suicide Society.
גיטריסט המטאל הקנדי ארון הומה מלהקות Killitorous, Erimha ו-Vital Remains הוכרז כמחליף של פאדן בגיטרה בעוד ווטרס חזר לשירה.
באפריל 2015, Annihilator החלו לעבוד על אלבום האולפן החמישה עשר שלהם.
ווטרס הצהיר כי הכיוון המוזיקלי של האלבום יהיה "משהו שונה לגמרי".
האלבום, שנקרא Suicide Society, יצא ב-18 בספטמבר 2015.
המתופף מייק הרשו הודיע באמצעות דף הפייסבוק שלו במאי 2016 כי הוא נפרד מ-Annihilator בידידות לאחר ארבע שנים כדי לבלות יותר עם משפחתו, כמו גם כדי לעסוק בתחומי עניין מוזיקליים אחרים בזמן שהוא המשיך לעבוד עם להקתו, Prismind.
פאביו אלסנדריני הצטרף ל-Annihilator זמן קצר לאחר מכן.
בספטמבר 2016, Annihilator ניגנו ב-Calgary Metalfest לצד חלוצי הספיד/ת'ראש מטאל הקנדיים אקסייטר, רייזור, Sacrifice ולהקה מקומית Gatekrashör.
הדיסק השני והשלישי יצאו כתקליטורי בלו-ריי, אחד מכיל את הסט המלא של Annihilator בפסטיבל Bang Your Head בגרמניה, והשני מכיל סרט תיעודי המתאר את הקריירה של הלהקה.
בסוף 2016, Annihilator החלו לעבוד על אלבום האולפן השישה עשר שלהם.
בפברואר 2017, ווטרס אמר כי אלבום האולפן השישה עשר של Annihilator הופק והונדס במשותף על ידי הבסיסט ריץ' גריי, מה שהופך אותו ל"פעם הראשונה שיש לי מישהו אחר באולפן מאז 1990 (Never, Neverland) שעובד איתי על דברים".
ב-12 בספטמבר 2017 הוכרז כי האלבום נקרא For the Demented, ויצא ב-3 בנובמבר; נוספים על האלבום, כולל רשימת רצועות ועטיפת האלבום, והקליפ לשיר "Twisted Lobotomy" יצאו באותו היום.
כתמיכה ב-For the Demented, הלהקה (יחד עם דת' אנג'ל) פתחו עבור טסטמנט בסיבוב ההופעות European Brotherhood of the Snake, שהתקיים בנובמבר ודצמבר 2017. הלהקה יצאה לסיבוב הופעות באירופה פעמיים בשנת 2018; תחילה עם טסטמנט וויידר במרץ ובאפריל, והופיעו שם שוב מאוקטובר עד דצמבר.
ב-14 באוגוסט 2018, סולן להקת Annihilator לשעבר רנדי ראמפייג' (ששר באלבומים Alice in Hell ו-Criteria for a Black Widow) מת מהתקף לב, בגיל 58.
בשנת 2019 ווטרס התחתן ועבר לאנגליה.
ב-18 בפברואר 2022 הוציאה הלהקה את Metal II, הקלטה כמעט מלאה מחדש של אלבומם Metal משנת 2007, המשמש כמחווה לאדי ואן היילן ואלכסי לייהו, שהאחרון בהם מופיע לאחר מותו באחד השירים שהוקלטו מחדש באלבום "Downright Dominate", בו משתתפים גם דייב לומברדו על התופים וסטיו בלוק על השירה.
ב-2022, ג'ף ווטרס הודיע כי הוא יפרוש שוב מתפקידו כסולן ויתמקד אך ורק בגיטרה מובילה, בעוד בלוק יטפל בשירה הראשית בהופעות החיות העתידיות של הלהקה.
ביוני 2023 הודיע ווטרס ברשתות החברתיות כי סיים לעבוד על האלבום הבא של Annihilator.
פטריק דוד חן (נולד ב־30 במרץ 1976) המוכר בשם הבמה שלו Animato (בעברית: אנימטו;) הוא מוזיקאי, דיג'יי ומפיק מוזיקלי בז'אנר הטראנס פסיכדלי והפרוגרסיב טראנס.
בראשית דרכו פעל בשם הבמה PTX.
אלבום הבכורה שלו כ־Animato Harmonize, יצא ב־2017 בלייבל HOMmega וכלל שיתופי פעולה עם אמנים כמו ריטמו ו-Liquid Soul..
פטריק חן נחשף למסיבות טראנס בישראל באמצע שנות ה־90. לאחר מסע להודו בו התוודע לסגנון הפסייטראנס שב לישראל, למד מוזיקה וסאונד במכללת עמק הירדן והחל להפיק תחת השם PTX.
במסגרת הפרויקט PTX הוציא 3 אלבומים.
בהמשך החל לפעול בשם Animato — מונח מוזיקלי באיטלקית שמשמעותו נגינה "בהתרוממות רוח ובאנרגיה".
הופעתו המתועדת המוקדמת ב־Resident Advisor היא משנת 2013. אנימטו הופיע בפסטיבלים ובאירועים בינלאומיים, בהם Boom Festival, Psy-Fi Festival (2016), Dreamstate ,(2016, 2018,2023) (לוס אנג'לס, בשנים 2019 ,2021 ,2024 ,2016), פסטיבל EDC בשנת 2018, פסטיבל אוזורה 2019, ,פסטיבל טומורולנד בשנת 2022 וכן באירועים נוספים באירופה ובדרום אמריקה.
ב־2017 יצא אלבום הבכורה Harmonize ב־HOMmega.
ב־Psynews שזכה לביקורות חיוביות, ונכתב כי הוא מציג פרוגרסיב פסייטראנס במתווה מודרני עם דגש מלודי.
באתר "מסיבהטיוב" נכתב כי האלבום מציג סגנון נקי וייחודי המשתלב עם הקו הפרוגרסיבי־אירופי העדכני.
במהלך שנות ה־2020 הופיע אנימטו בפסטיבלים כגון Dreamstate (לוס אנג'לס), Nibirii (גרמניה) ואירועים נוספים באירופה..
בכתבה באתר ynet משנת 2024 תואר אנימטו כאחד האמנים המרכזיים בסצנת מסיבות הטבע בישראל לאחר מתקפת הטרור ב־7 באוקטובר 2023.
הוא ציין כי את דרכו כ-DJ החל בשנת 2000, במהלך טיול בהודו וביפן.
פטריק חן הוסיף בראיון כי לאחר אירועי 7 באוקטובר 2023, חלה עלייה ניכרת בכמות המסיבות בישראל, וכי פעילותו המקומית גדלה פי שלושה בשל ביטולי הופעות מחוץ לישראל.
Animato מתמקד בסגנונות הטראנס הפסיכדלי, והפרוגרסיב פסייטראנס.
ב־Psynews תואר סגנונו כשילוב בין הפרוגרסיב המודרני בשילוב מלודי.
ב־PsytrancePortal צוין כי מעברו מהפרויקט PTX ל־Animato משקף העדפה מוזיקלית מחודשת.
בעמודו הרשמי ב־FM Booking הוגדר הסגנון כ"שילוב פסיכדלי במסגרת הפקה מלודית".
Anthology 1 הוא אלבום אוסף כפול של הביטלס, שיצא בשנת 1995. האלבום הכפול הוא החלק הראשון מתוך The Beatles Anthology, ומופיעים בו שירים שהוקלטו על ידי הביטלס בין השנים 1958–1963. כמו כן מופיעים בו מספר ראיונות קצרים עם חברי הלהקה ועם אמרגנם בריאן אפשטיין.
באוסף זה נכלל השיר Free as a bird ("חופשי כציפור"), שנכתב על ידי ג'ון לנון ב-1977. לאחר מותו של ג'ון לקחו שאר חברי הלהקה, ג'ורג' האריסון, פול מקרטני ורינגו סטאר את הקלטות השיר המקוריות, דגמו מהן את קולו של לנון, והוסיפו ליווי בנגינה ובקולות רקע.
על גבי עטיפת האלבום בעיצובו של קלאוס פורמן, מוצגים הביטלס בשנותיהם הראשונות כלהקה, עם פיט בסט וסטיוארט סטאקליף, שמאוחר יותר עזבו את הביטלס.
that's all (ג'ון לנון מתראיין ליאן וואנר)
That'll Be the Day (ג'רי אליסון-באדי הולי-נורמן פטי)
those still exist (מקרטני מדבר למרק לוויסון)
it didn't do a thing here (מקרטני מדבר למלקולם ת'רדגיל)
My Bonnie (אורגן על ידי טוני שרידן)
he presented us well (לנון מדבר לדייוויד וויג)
The Sheik of Araby (סמית' עם ווילר-שניידר)
Lend Me Your Comb (טוומיי-וויס-וויסמן)
in Britain (לנון מדבר ליאן וואנר)
Twist and Shout (ברט ראסל-פיל מדלי)
(אריק מורקמבה וארני ווייס מדברים לביטלס)
Long Tall Sally (ריצ'רד פנימן-רוברט בלקוול)
Anthology 2 הוא אלבום אוסף כפול של הביטלס שיצא ב-1996 כחלק מהאוסף המשולש The Beatles Anthology.
אלבום זה כולל קטעים נדירים או חלופיים מסבב הקלטות האלבום Help!
עד להקלטות Magical Mystery Tour וסינגלים שהיו מתוכננים לצאת לפני הטיול שלהם להודו ב-1968. בנוסף, האלבום כולל שיר לא גמור של ג'ון לנון, "Real Love", שהוקלט על ידי שאר חברי הלהקה יחד עם שיר נוסף, "Free As A Bird" (נכלל ב-Anthology 1).
Taxman (Take 11) (ג'ורג' האריסון)
Rock and Roll Music (הופעה חיה בניפון בודקאן) (צ'אק ברי)
She's A Woman (הופעה חיה בניפון בודקאן)
Within You Without You (אינסטרומנטלי) (האריסון)
Anthology 3 הוא אלבום אוסף כפול של להקת הביטלס שיצא בשנת 1996 כחלק מהאוסף המשולש The Beatles Anthology.
האלבום כולל קטעים נדירים וחלופיים מהשנתיים האחרונות של פעילותם.
הוא כולל קטעים מזמן הקלטת האלבום הלבן עד להתפרקותם, אחרי ההקלטות לאלבום Let It Be ב-1970.
Rip It Up (רוברט באקוול-ג'ון מרסקלסו) / Shake, Rattle and Roll (צ'ארלס קלהון) / Blue Suede Shoes (קארל פרקינס)
"Another One Bites The Dust" (ביטוי נפוץ באנגלית שפירושו "עוד אחד מת") הוא סינגל של להקת הרוק הבריטית קווין שיצא בשנת 1980. השיר נכתב על ידי נגן הבס ג'ון דיקון.
סינגל זה הוא הסינגל הנמכר ביותר של הלהקה לאחר שמכר כ-7 מיליון עותקים בכל רחבי העולם.
השיר הוא מתוך האלבום The Game.
השיר הגיע למקום הראשון במצעדי הפזמונים בארצות הברית, ספרד, ארגנטינה, קנדה, גואטמלה וישראל, אך רק למקום השביעי בבריטניה.
בארצות הברית, הצליח השיר להתברג למקום הראשון בשני מצעדי פזמונים: הראשון הוא מצעד הפזמונים של ה-R&B (לאחר שקווין נחשבו ללהקת R&B, בטעות) והמצעד השני הוא של הדיסקו.
רוב הכלים בשיר מבוצעים על ידי דיקון: גיטרה בס, פסנתר, גיטרת קצב וגיטרה מובילה.
לאחר מכן הוספו לשיר ביט תופים מחזורי ומספר אפקטים על ידי טיילור ומיי ואת השירה ביצע פרדי מרקיורי.
השיר לא התקבל יפה אצל חברי הלהקה ולא היה אמור לצאת בתור סינגל למרות ההפצרות החוזרות ונשנות של צוות ההופעה.
ההחלטה להוציא את השיר כסינגל התקבלה לאחר שמייקל ג'קסון הציע זאת, בסיומה של אחת ההופעות של הלהקה (הדבר אושר על ידי רוג'ר טיילור ובריאן מיי בתוכנית רדיו אמריקאית מאוחר יותר).
את הסינגל הפיק ריינהולד מק ביחד עם הלהקה.
השיר הביא ללהקה את מועמדותה היחידה לפרס גראמי בקטגוריית שיר הרוק הטוב ביותר המבוצע על ידי צמד או להקה.
השיר הפסיד לשיר Against the Wind של בוב סיגר.
הצלחתו של השיר בארצות הברית היא כנראה זו שהביאה את הלהקה לנטוש (זמנית) את השורשים הרוקיסטיים והובילה אותה להקליט את אלבומה הבא Hot Space בסגנון השונה מקודמיו.
אגדה אורבנית נפוצה טוענת שכאשר מנגנים את פזמון השיר לאחור, הוא מכיל מסר כגון "זה כיף לעשן מריחואנה" ("It's fun to smoke marijuana") ו"התחילו לעשן מריחואנה" ("Start to smoke marijuana").
למעשה, ההקלטה לא הכילה אף מסרים שכאלו במכוון: זהו צירוף מקרים, והשיר אף אינו עוסק בנושאים הקשורים לסמים או לעישונם.
סילבסטר סטאלון ביקש להשתמש בשיר כשיר הנושא של הסרט רוקי 3 ונענה בשלילה.
כתחליף, להקת Survivor יצרה עבור הסרט את אחד מהשירים המפורסמים ביותר של שנות ה-80, Eye of the Tiger.
וייקליף ז'אן ביצע לשיר גרסת כיסוי תוך שימוש בהקלטות המקוריות של מרקיורי, כמעט 7 שנים לאחר מותו של האחרון.
וירד אל ינקוביץ' ביצע לשיר גרסת כיסוי פארודית בשם "Another one rides the bus" ("עוד אחד נוסע באוטובוס")
בשלהי שנת 2006 יצא עיבוד לשיר זה שנעשה על ידי The Miami Project (פרויקט מיאמי), והגיע למצעד הרשמי של תחנת הרדיו 100FM.
"Another Brick in the Wall" (בתרגום חופשי: "עוד לבנה בחומה") הוא שיר מפורסם בשלושה חלקים מתוך האלבום The Wall של להקת פינק פלויד שיצא בשנת 1979. שלושת השירים נכתבו על ידי רוג'ר ווטרס, סולן ובסיסט הלהקה.
השירים זכו להצלחה גדולה במצעדים (כשבכל המצעדים השבועיים והשנתיים בהם השתתפו הגיעו לעשירייה הראשונה), זכו לתוארי זהב ופלטיניום במספר מדינות, ואף נבחרו למקום ה-375 ברשימת 500 השירים הגדולים של המגזין "רולינג סטון".
החלק השני ("part 2"), הידוע גם בשם "We don't need no education", זכה להצלחה רבה במיוחד.
בשיר הועלתה טענה לפיה מערכת החינוך היא משתקת ומונעת מהילדים יצירתיות וחופש מחשבה.
השיר זכה במקום הראשון ב"מצעד העשור" של גלי צה"ל לסיכום שנות השמונים.
הוא נכלל במצעד על אף העובדה שיצא לאור באלבום "החומה" כבר ב-1979, שכן הוא שוחרר כסינגל בארצות הברית בינואר 1980.
הלהקה מתחה בשיר זה ביקורת חריפה על מערכת החינוך.
הוא בוצע על ידי מקהלת בית ספר בשירה "רובוטית", בהתאם למילות השיר.
השיר נודע גם בווידאו קליפ מתוך הסרט פינק פלויד - החומה, בו בין השאר מוצג תלמיד המושם ללעג בפומבי על ידי מורו, משום שכתב שירה במהלך שיעור הכולל שינון בלבד, הצגת התלמידים כחלק מפס ייצור שגורם לכולם להיות אחידים, התמרדות של התלמידים ולבסוף טחינתם והפיכתם לבשר.
כל אחד מהחלקים מתאר חלק בחייו של פינק גיבור הסרט: חלק 1 – העלאת זיכרונותיו של פינק בילדותו; חלק 2 – הסבל של פינק בבית ספרו מפני שהוא והתלמידים סבלו מאי חינוך; חלק 3 – הידרדרותו של פינק לסמים.
שלושת החלקים יחדיו נמשכים 8 דקות.
"Another Day "הוא שיר שהוקלט על ידי פול מקרטני בניו יורק בשנת 1970, בזמן עבודתו על התקליט Ram.
הוא יצא לאור כסינגל בחברת ההקלטות אפל רקורדס בפברואר 1971, כאשר השיר "Oh Woman, Oh Why" נמצא בצדו השני של התקליטון.
"Another Day" נכתב בסגנון שירים קודמים של מקרטני במסגרת הביטלס, כמו "Eleanor Rigby" ו-"She's Leaving Home".
מילות השיר מתארות את החדגוניות, האכזבה והעצב שחווה אישה (ששמה לא מוזכר) בחייה, בעבודה ובביתה.
המלודיה המתנגנת בקלילות של הבתים וה-"דו דו דו" השמח משהו של הפזמון מנוגדים לטון האפל של השיר (גם מבחינת מלל וגם מבחינת לחן) ששורר במעברים.
לינדה מקרטני סיפקה את קולות הליווי.
בעלה נתן לה קרדיט ככותבת שותפה לשיר.
למרות זאת, צעד זה נחשב כתכסיס עסקי שנעשה בעקבות חילוקי הדעות העסקיים שהיו לו עם אפל רקורדס.
השיר היה להיט גם בארצות הברית וגם בבריטניה, הגיע ל-5 המובילים במצעדי המכירות משני צידי האוקיינוס.
מקום חמישי בארצות הברית ומקום שני בבריטניה באפריל 1971. באוסטרליה השיר ניצב במקום הראשון במשך שבוע.
גם בצרפת השיר הגיע למקום ראשון.
בישראל השיר הגיע למקום הראשון במשך שבוע בגל הקל ומאוחר יותר הגיע למקום ה-5 במצעד השנתי הלועזי של התחנה.
Answers.com הוא אתר אינטרנט שהוקם בישראל, המספק למשתמשים מכל רחבי העולם מידע המתבסס על תשובות לשאלות שמעלים הגולשים.
האתר נמצא בבעלות חברת System1 במקור היה בבעלות חברת Answers Corporation.
Answers Corporation נוסדה בשנת 1999, בשם גורונט (GuruNet) על ידי בוב רוזנשיין, שפיתח קודם, יחד עם אחיו ג'פרי רוזנשיין, את מעבד התמלילים דגש, שהיה הראשון שפעל בעברית על מערכת ההפעלה Microsoft Windows.
החברה שהקימו, "אקסנט תוכנה", פיתחה גרסאות של התוכנה לשוק הבינלאומי והוזמנה על ידי חברת מיקרוסופט לסייע בתרגום Windows לעברית בשנת 1991. על בסיס פרויקט זה פיתחה תוכנת תרגום שזכתה להצלחה, החברה הונפקה בבורסה בניו יורק ב-1995 וגדלה ל-150 עובדים, מתוכם כ-80 במרכז הפיתוח שלה בירושלים.
אולם החברה החלה בשנים 1996–1997 לצבור הפסדים.
באפריל 1998 בעלי המניות פיטרו את בוב רוזנשיין, שהיה סמנכ"ל טכנולוגיה, ואחר כך גם סגרו את מרכז הפיתוח בירושלים.
גורו-נט הוקמה בהתבסס על רעיון תוכנת תרגום והתאמתו לעידן האינטרנט, היא פיתחה תוכנה המשמשת כלקסיקון שבאפשרותה ניתן היה לקבל מילון מונחים, הפניות לאתרי אינטרנט בנושא המבוקש, אפשרות לרכישת ספרים ומידע שימושי מסוגים שונים.
התוכנה הופצה בחינם והכנסות החברה היו אמורות להגיע משיווק ופרסום לפי מודל הדוט-קום.
בשיא בועת הדוט-קום גייסה מעל ל-32 מיליון דולר בשני סביבי גיוסים.